**DOBELES NOVADA PAŠVALDĪBAS NEKUSTAMĀ ĪPAŠUMA**

**ZEMGALES IELA 32, DOBELĒ, DOBELES NOVADĀ, DAĻAS**

**IZSOLES NOTEIKUMI**

1. Izsoles noteikumi (turpmāk tekstā - noteikumi) nosaka kārtību, kādā, saskaņā ar Publiskas personas mantas atsavināšanas likuma nosacījumiem, tiek organizēta Dobeles novada pašvaldībai (turpmāk – pašvaldība) piederoša **nekustamā īpašuma – zemesgabala Zemgales iela 32, Dobelē, Dobeles novadā,** daļas 743 m2 platībā ar kadastra numuru 46010155569, (turpmāk tekstā – Izsoles objekts) atklāta mutiska izsole ar augšupejošu soli.
2. Izsoles objekts Valsts zemes dienesta Kadastra informācijas sistēmā reģistrēts kā nekustamā īpašuma Hildas Vīkas iela 12, Dobele, Dobeles novads sastāvdaļa.
3. Izsoles objekta **nosacītā** **cena ir 1900 EUR** (viens tūkstotis deviņi simti *euro*), **solis** - **100 EUR**(viens simts *euro*), nosolītās pirkuma maksas samaksas termiņš - **2023.gada 31.oktobris.**
4. Izsole notiks **2023. gada 9. augustā, plkst. 14.00**, Brīvības ielā 15, Dobelē, Dobeles novadā, 3.stāva lielajā zālē, atbilstoši šiem noteikumiem, un to organizē pašvaldības Īpašumu komisija (turpmāk – izsoles organizētājs).
5. Izsoles dalībniekiem ir tiesības iepazīties ar Izsoles objekta faktisko stāvokli.
6. Izsoles dalībniekam, pēc iepazīšanās ar Izsoles objekta faktisko stāvokli, nav tiesības celt jebkādas pretenzijas par to.
7. Izsoles dalībnieki līdz **2023.gada 7.augustam** pašvaldībā Brīvības ielā 15, Dobelē, Dobeles novadā rakstveidā vai elektroniski apic@dobele.lv iesniedz pieteikumu un maksājumu kvītis par dalības maksas **40 EUR**(četrdesmit *euro*) un **drošības naudas 190 EUR** (viens simts deviņdesmit *euro*) samaksu pašvaldības norēķinu AS “SEB banka” norēķinu kontā LV 94 UNLA 0050014267180 vai AS “Swedbank” norēķinu kontā LV28 HABA 0001 4020 50427.
8. Pirms izsoles dalībnieki uzrāda personu apliecinošu dokumentu.
9. Ja izsolē piedalās juridiskas personas pilnvarotā persona, pilnvarai jābūt noformētai atbilstoši Komerclikuma 40. pantam. Ja izsolē piedalās fiziskas personas pilnvarotā persona, pilnvarai jābūt notariāli apliecinātai un  pilnvarā ir jābūt norādītam, ka persona tiek pilnvarota piedalīties izsolē un iegādāties īpašumu par cenu un noteikumiem pēc saviem ieskatiem.
10. Reģistrētam izsoles dalībniekam izsniedz reģistrācijas kartiņu.
11. Izsoles organizētājs nav tiesīgs līdz izsoles sākumam izpaust jebkādas ziņas par izsoles dalībniekiem.
12. Gadījumā, ja pašvaldība konstatē, ka starp izsoles dalībniekiem pastāv vienošanās, kas varētu ietekmēt izsoles rezultātus un gaitu, pašvaldībai ir tiesības izslēgt konkrētos izsoles dalībniekus no dalības izsolē vai pārtraukt izsoles procedūru.
13. Izsole var notikt, ja uz to ir reģistrējies vismaz viens izsoles dalībnieks.
14. Ja izsoles dalībnieks uz izsoli neierodas, tad drošības nauda un dalības maksa netiek atmaksāta.
15. Izsoles gaita tiek protokolēta.
16. Ja vairāki izsoles dalībnieki vienlaicīgi pacēluši solīšanas kartes, nosolot cenu, tad izsoles vadītājs nosaka izsoles uzvarētāju ar izlozes palīdzību, gadījumā, ja nākošajā solī nesola neviens dalībnieks.
17. Ja uz izsoli ir ieradies tikai viens dalībnieks, tad viņš atzīstams par izsoles uzvarētāju, ja ir solījis vismaz vienu soli.
18. Izsoles dalībniekam, kas nosolījis augstāko cenu, 10 (desmit) dienu laikā no izsoles dienas jāsamaksā avanss ne mazāk kā 10% no viņa piedāvātās augstākās summas. Iemaksātā drošības nauda tiek ieskaitīta avansā. Ja samaksa netiek veikta, Izsoles dalībnieks zaudē tiesības iegūt Izsoles objektu un iemaksāto drošības naudu.
19. Gadījumā, ja Izsoles uzvarētājs neveic noteikumos noteiktās iemaksas, Izsoles organizētājs par to informē Izsoles dalībnieku, kurš nosolījis nākamo augstāko cenu. Izsoles dalībniekam, kurš nosolījis nākamo augstāko cenu, 2 (divu) nedēļu laikā no paziņojuma saņemšanas dienas rakstiski jāpaziņo pašvaldībai par Izsoles objekta pirkšanu par paša augstāk nosolīto cenu un jāiemaksā avansa maksājums ne mazāk kā 10% no viņa piedāvātās augstākās summas.
20. Izsoles rezultātus apstiprina Dobeles novada dome.
21. Izsoles dalībniekam, kurš nav nosolījis augstāko cenu par Izsoles objektu, drošības naudu atmaksā 10 (desmit) darba dienu laikā pēc izsoles rezultātu apstiprināšanas dienas. Dalības maksu Izsoles dalībniekiem neatmaksā.
22. Izsoles dalībnieks, 1 (viena) mēneša laikā pēc izsoles rezultātu apstiprināšanas, slēdz pirkuma līgumu, atbilstoši izsoles noteikumos noteiktajam termiņam.
23. Ja izsoles dalībnieks, kas nosolījis augstāko cenu, pirkuma līgumu neparaksta, tad Izsoles objektu piedāvā pirkt izsoles dalībniekam, kurš nosolījis nākamo augstāko cenu. Izsoles dalībniekam, kurš nosolījis nākamo augstāko cenu, 2 (divu) nedēļu laikā no piedāvājuma saņemšanas dienas rakstiski jāpaziņo pašvaldībai par Izsoles objekta pirkšanu par paša augstāk nosolīto cenu, jāiemaksā avansa maksājums ne mazāk kā 10% no viņa piedāvātās augstākās summas un jāparaksta pirkuma līgums.
24. Izsole atzīstama par nenotikušu, ja:
	1. izsoles dalībnieks, kurš nosolījis augstāko cenu, neveic avansa maksājumu vai neparaksta pirkuma līgumu noteikumos noteiktajā kārtībā un ir vienīgais izsoles dalībnieks;
	2. izsoles dalībnieks, kurš nosolījis nākamo augstāko cenu, neveic avansa maksājumu, neparaksta pirkuma līgumu vai nav piekritis iegādāties Izsoles objektu noteikumos noteiktajā kārtībā;
	3. uz izsoli nav pieteicies neviens dalībnieks;
	4. uz izsoli nav ieradies vienīgais izsoles dalībnieks.
25. Īpašuma tiesības uz Izsoles objektu pāriet uz izsoles dalībnieku pēc īpašuma tiesību reģistrācijas zemesgrāmatu nodaļā.